OBRAZLOŽENJE

1. **Zakonska osnova**

Temeljem točke 2.3.4. Smjernica za uspostavu urbanih područja i izradu Strategija razvoja urbanih područja za financijsko razdoblje 2021. – 2027. verzija 2.0 (KLASA: 910-08/21-07/1, URBROJ: 538-06-3-1-1/280-21/7 od 21.7.2021. godine), a u skladu sa Zakonom o regionalnom razvoju („Narodne novine“ broj: 147/14, 123/17 i 118/18) utvrđeno je da je Komunikacijsku strategiju i Komunikacijski akcijski plan donosi predstavničko tijelo grada središta urbanog područja na prijedlog Koordinacijskog vijeća manjeg urbanog područja Koprivnica. Gradsko vijeće Grada Koprivnice na sjednici održanoj 31. siječnja 2022. godine usvojilo je Komunikacijsku strategiju i komunikacijski akcijski plan Strategije razvoja Urbanog područja Koprivnica 2021. – 2027.

U Komunikacijskog strategiji i komunikacijskom akcijskom planu Strategije razvoja manjeg Urbanog područja Koprivnica za financijsko razdoblje 2021. – 2027. definirani su komunikacijski ciljevi, poruke, ciljne skupine, očekivani rezultati i njihovi pokazatelji, koji će se koristiti u provedbi vidljivosti planiranih javnih politika.

1. **Ocjena stanja i osnovna pitanja koja se uređuju Odlukom i izmjenama Komunikacijske strategije i komunikacijskog akcijskog plana Strategije razvoja Urbanog područja Koprivnica 2021. – 2027.**

Strategija razvoja manjeg urbanog područja Koprivnica za financijsko razdoblje 2021. – 2027. godine sukladno Zakonu o sustavu strateškog planiranja i upravljanja razvoje Republike Hrvatske („Narodne novine“ broj 123/17 i 151/22), temeljni je strateški dokument u kojem se određuju ciljevi i prioriteti razvoja za urbana područja. Nositelj izrade strategije razvoja urbanog područja je grad koji je središte urbanog područja, konkretno Grad Koprivnica.

Strategija razvoja manjeg urbanog područja predstavlja preduvjet za korištenje ITU mehanizma za sedmogodišnje razdoblje u skladu s višegodišnjim financijskim okvirom kohezijske politike Europske unije te potreba strategije definirana je Uredbom (EU) 2021/1060.

Cilj izrade Strategije razvoja manjeg urbanog područja je definiranje zajedničkih smjerova razvoja urbanog područja, predlaganje zajedničkih pravaca djelovanja, olakšavanje provedbe zajedničkih projekata, odnosno razvoj zajedničke strateške vizije koje nadilazi administrativne granice i stvara sinergije koje koriste urbanom području u cjelini.

Komunikacijska strategija je dokument kojim se određuju komunikacijski ciljevi koje grad središte kao nositelj izrade SRUP-a želi postići komunikacijom s javnošću te definira ključne komunikacijske poruke, ciljane skupine, očekivane rezultate i njihove pokazatelje i komunikacijske kanale.

Komunikacijski akcijski plan je dokument kojim se definira okvir za postizanje komunikacijskih ciljeva određenih komunikacijskom strategijom te detaljno razrađuju mjere i aktivnosti informiranja i vidljivosti na operativnoj razini u svrhu provedbe komunikacijskih ciljeva.

Tijekom siječnja 2024. godine provedena je analiza ostvarenja pokazatelja očekivanih rezultata Komunikacijske strategije i komunikacijskog akcijskog plana Strategije razvoja Urbanog područja Koprivnica 2021. – 2027. za 2022. i 2023. godinu. Analizom je utvrđeno da su pojedini pokazatelji postavljeni veći nego što je ostvareno te su istovremeno pojedine komunikacijske aktivnosti provedene, a za njih neće biti potrebe (poput radnih sastanaka vezanih za pripremu SRUP-a).

Sukladno provedenoj analizi ostvarenja pokazatelja očekivanih rezultata izrađeno je Izvješće i praćenje 2022. – 2023.

Točkom I. ove Odluke usvajaju se izmjene Komunikacijske strategije i komunikacijskog akcijskog plana Strategije razvoja manjeg urbanog područja Koprivnica 2021. – 2027.

Točkom II. ove Odluke donose se novi očekivani rezultati pokazatelja komunikacijskih aktivnost.

Točkom III. ove Odluke donose se novi očekivani rezultati (na godišnjoj razini) za ostvarenje komunikacijskih ciljeva.

1. **Potrebna sredstva za provedbu akta**

Za provedbu Odluke o izmjenama Komunikacijske strategije i komunikacijskog akcijskog plana Strategije razvoja manjeg urbanog područja Koprivnica 2021. – 2027. osigurana su u Proračunu Grada Koprivnice za 2024. godinu i projekcijama za 2025. i 2026. godinu.

Sukladno svemu navedenom predlaže se Gradskom vijeću Grada Koprivnice donošenje Odluke o izmjenama Komunikacijske strategije i komunikacijskog akcijskog plana Strategije razvoja manjeg urbanog područja Koprivnica 2021. – 2027.

|  |  |  |
| --- | --- | --- |
| Nositelj izrade akta: |  | Predlagatelj akta: |
| Služba ureda gradonačelnika |  |  |
| PROČELNIK: |  | GRADONAČELNIK: |
| Dario Jembrek, dipl. ing. el. |  | Mišel Jakšić, dipl. oec |