**Obrazloženje**

1. **Zakonska osnova**

Pravna osnova za donošenje Izmjena i dopuna Plana razvoja sustava civilne zaštite na području Grada Koprivnice za 2024. godinu s trogodišnjim financijskim učinkom sadržana je u odredbi članka 17. stavka 1. Zakona o sustavu civilne zaštite („Narodne novine“ broj 82/16, 118/18, 31/20, 20/21 i 114/22) koji propisuje da predstavničko tijelo, na prijedlog izvršnog tijela jedinice lokalne i područne (regionalne) samouprave, usvaja godišnji plan razvoja sustava civilne zaštite s financijskim učincima za trogodišnje razdoblje, te u odredbi članka 40. Statuta Grada Koprivnica (“Glasnik Grada Koprivnice" broj 4/09, 1/12, 1/13 i 3/13 – pročišćeni tekst, 1/18, 2/20 i 1/21) prema kojoj Gradsko vijeće donosi odluke i druge opće akte kojima se uređuju pitanja iz samoupravnog djelokruga Grada Koprivnice.

1. **Ocjena stanja i osnovna pitanja koja se uređuju aktom**

Državni ured za reviziju uputio je preporuku da se u godišnji Plan razvoja sustava civilne zaštite Grada Koprivnice uključi i planiranje aktivnosti na edukaciji građana u vezi sa sustavom civilne zaštite te provođenje planiranih aktivnosti u skladu s donesenim godišnjim Planom.

Služba civilne zaštite Koprivnica planira provoditi planiranu edukaciju građana u četvrtom kvartalu 2024. godine.

U dokumentu se dodaje nova Točka 5. kojom se utvrđuje vremensko razdoblje za provođenje edukacija građana na teme civilne zaštite.

Dosadašnje točke dokumenta 5. i 6. postaju Točke 6. i 7.

1. **Potrebna sredstva za provedbu akta**

Sredstva za provođenje aktivnosti planiranih ovim Izmjenama i dopunama Plana razvoja sustava civilne zaštite osigurana su u Proračunu Grada Koprivnice za 2024. godinu, Program 1300, Aktivnost A130001 Zaštita i spašavanje.

Slijedom navedenog, predlaže se Gradskom vijeću Grada Koprivnice donošenje Izmjena i dopuna Plana razvoja sustava civilne zaštite na području Grada Koprivnice za 2024. godinu s trogodišnjim financijskim učincima, u predloženom tekstu.

Nositelj izrade akta: Predlagatelj:

Služba ureda gradonačelnika

PROČELNIK: GRADONAČELNIK:

Dario Jembrek, dipl. ing. el. Mišel Jakšić, dipl. oec.