**Obrazloženje**

1. **Zakonska osnova**

Člankom 103. Zakona o cestama propisano je da predstavničko tijelo jedinice lokalne samouprave donosi odluku o ukidanju svojstva javnog dobra nerazvrstanoj cesti kada prestaje trajna potreba za korištenjem nerazvrstane ceste kao javnog dobra, a navedeno je na isti način uređeno i člankom 62. Zakona o komunalnom gospodarstvu za ukidanje statusa javnog dobra za komunalnu infrastrukturu, a nerazvrstane ceste su komunalna infrastruktura. Člankom 40. Statuta Grada Koprivnice utvrđena je nadležnost Gradskog vijeća Grada Koprivnice za donošenje odluka.

1. **Ocjena stanja i osnovna pitanja koja se uređuju aktom i objašnjenje pojedinih odredbi**

Za katastarsku česticu K.č.br. 1886/13, Ulica Vinogradska dvorište površine 47 m2, upisana u zk.ul. 14195 kao javno dobro u općoj uporabi kao neotuđivo vlasništvo Grada Koprivnice, OIB: 62112914641, Zrinski trg 1, 48000 Koprivnica potrebno je skinuti status javnog dobra zato što je riječ o katastarskoj čestici za koju je izrađen geodetski elaborat diobe i to od katastarske čestice označene kao 1886/1, Ulica Vinogradska, livada, površine 6463 m2, upisana u zk.ul. 14195 kao javno dobro u općoj uporabi kao neotuđivo vlasništvo Grada Koprivnice, OIB: 62112914641, Zrinski trg 1, 48000 Koprivnica, a što je u naravi nerazvrstana cesta.

K.č.br. 1886/13 je višak koji ne ulazi u koridor predmetne nerazvrstane ceste i ne koristi se kao nerazvrstana cesta pa ga je potrebno prenijeti u vlasništvo Grada Koprivnice kako bi se s istom moglo raspolagati.

Sukladno naprijed navedenom, predlaže se donošenje ove Odluke.

1. **Potrebna sredstva za provedbu akta**

Za provedbu ove Odluke nije potrebno osigurati dodatna sredstva.

|  |  |
| --- | --- |
| Nositelj izrade akta:  UPRAVNI ODJEL ZA IZGRADNJU GRADA, UPRAVLJANJE NEKRETNINAMA I KOMUNALNO GOSPODARSTVO  Pročelnik:  Tomislav Golubić, dipl. ing. geot. | Predlagatelj akta:  GRADONAČELNIK  Mišel Jakšić, dipl. oec. |